Sykehuset Innlandet

Sykehuset Innlandet HF er et av 11 helseforetak i Helse Sør-Øst og tilbyr helsetjenester innen spesialisthelsetjenesten for store deler av Innlandet fylke. 

 Sykehusstrukturen 
Foretakets opptaksområde innebærer 42 kommuner. Tidligere soknet også Kongsvinger sykehus til Sykehuset Innlandet, men dette ble overført til Ahus med virkning fra 1. februar 2019Sykehuset Innlandet (9. april 2019): Fakta om oss . Foretaket består av 8 divisjoner med tjenester fordelt på 40 enheter. Sykehusets administrasjon ligger i Brumunddal, i Ringsaker kommune nord for Hamar.

Sykehuset Innlandet HF består av fem somatiske sykehus lokalisert i Elverum, Hamar, Gjøvik, Lillehammer og Tynset, og to psykiatriske sykehus lokalisert på Reinsvoll og Sanderud. I tillegg til sykehusene finnes det egne desentraliserte tjenester innenfor både psykiatri og somatikk.

Foretaksdivisjonene
Sykehusdivisjoner
Elverum-Hamar
Gjøvik-Lillehammer
Tynset Fagdivisjonene
Divisjon Akuttmedisin og prehospitale tjenester
Divisjon Habilitering og rehabilitering
Divisjon Medisinsk service
Divisjon Psykisk helsevern Ikke-medisinsk divisjon
Divisjon Eiendom og intern service 

 Stab helse 
Staben til viseadministrerende direktør heter Stab Helse. I staben inngår IT-avdelingen, elektronisk pasientjournal, forskningsavdelingen og avdeling for kunnskapsstøtte. I Avdeling for kunnskapsstøtte inngår blant annet bibliotektjenesten, og satsningene på kunnskapsbasert praksis, kunnskapsbaserte fagprosedyrer, veiledende behandlingsplaner og behandlingslinjer.

 Se også 
 Bibliotektjenesten i Sykehuset Innlandet HF

Referanser

 Eksterne lenker 
 Sykehuset Innlandet
 Bibliotektjenesten Sykehuset Innlandet

Kategori:Norske helseforetak
Kategori:Helse- og sosialtjenester i Innlandet
Kategori:Helse Sør-Øst